БОСНЕ И ХЕРЦЕГОВИНЕ

Број: УВ-122-01-1-36/17 ЉЈ

Сарајево, 29. март 2017. године

На основу члана 2. става 3. тачке х, члана 7. тачке е, члана 39. и члана 42. Закона о Централној банци Босне и Херцеговине („Службени гласник БиХ“ број: 1/97, 29/02, 13/03, 14/03, 09/05, 76/06 и 32/07), у складу с Политиком израде новчаница и кованог новца конвертибилне марке, ПОВ. 100-УВ број: 107/12 од 1. новембра 2012. године, ПОВ. УВ-122-01-1-21/15 РЈ од 31. марта 2015. године, УВ-122-01-1123/15 СД од 23. новембра 2015. године и УВ-122-01-1-43/16 СД од 23. јуна 2016. године и Одлуке о плану издавања новчаница конвертибилне марке апоена 10, 50 и 100 конвертибилних марака, УВ-122-01-1-35/17 ЉЈ од 29. марта 2017. године, Управни одобр Централне банке Босне и Херцеговине на 6. сједници од 29. марта 2017. године, доноси

ОДЛУКУ

о пуштању у оптицај новчаница конвертибилне марке

апоена 10, 50 и 100 конвертибилних марака

Члан 1.

Централна банка Босне и Херцеговине штампала је новчанице конвертибилних марака (у даљем тексту: КМ) у апоенима од 10, 50 и 100 КМ, издања 2017. године, у верзији Федерације Босне и Херцеговине и верзији Републике Српске, у складу с Одлуком Централне банке Босне и Херцеговине, УВ-122-01-1-29/16 АС од 31. марта 2016. године.

Члан 2.

Новчанице КМ из члана 1. ове одлуке имају основна обиљежја и дизајн у свему утврђена Одлуком о основним обиљежјима и дизајну новчаница конвертибилне марке апоена 10, 20, 50 и 100 конвертибилних марака (“Службени гласник БиХ”, 22/11).

Члан 3.

Новчанице КМ из члана 1. ове одлуке штампане су с годином издања “2017”.

Члан 4.

Обје верзије новчаница КМ из ове одлуке су, по Закону о Централној банци Босне и Херцеговине, равноправне и све јавне и приватне институције и установе, правна и физичка лица обавезна су их прихватити у њиховој номиналној вриједности као законско средство плаћања, када им се понуде у готовинским трансакцијама, односно у поравнању и плаћању било којих обавеза према њима, на цијелој територији Босне и Херцеговине.

Члан 5.

Ступањем на снагу ове одлуке Централна банка Босне и Херцеговине ће, преко Централног уреда, главних јединица и филијала, новчанице из ове одлуке пуштати у оптицај сукцесивно, у складу с инвентуром залиха новчаница и планом издавања новчаница у оптицају.

Члан 6.

Ова одлука ступа на снагу даном објављивања у “Службеном гласнику БиХ”, а објавиће се и у “Службеним новинама Федерације БиХ”, “Службеном гласнику Републике Српске” и “Службеном гласнику Брчко дистрикта БиХ”.

Предсједавајући

Управног одбора Централне банке

Босне и Херцеговине

ГУВЕРНЕР

др Сенад Софтић

# 